b'\n_START_ARTICLE_\n\xc5\xa0akynos herbas\n_START_SECTION_\nHerbo apra\xc5\xa1as\n_START_PARAGRAPH_\nHerbo skydo m\xc4\x97lyname lauke ant \xc5\xbealios skydo pap\xc4\x97d\xc4\x97s stovi \xc5\xa1arvuotas sidabrinis riteris, de\xc5\xa1ine ranka rodantis \xc4\xaf priekin\xc4\xaf apatin\xc4\xaf kamp\xc4\x85. Ant kairiojo peties ovalus sidabrinis skydas (kra\xc5\xa1tas auksinis) su lotyni\xc5\xa1ku u\xc5\xbera\xc5\xa1u: PRO LEGE ET LIBERTATE (\xe2\x80\x9eU\xc5\xbe teisingum\xc4\x85 ir laisv\xc4\x99\xe2\x80\x9c). Riterio sijonas ir de\xc5\xa1inysis antpetis \xc5\xbeali su auksiniais kra\xc5\xa1tais. Per de\xc5\xa1in\xc4\xafj\xc4\xaf pet\xc4\xaf permesta raudona juosta, laikanti sidabrin\xc4\xaf pala\xc5\xa1\xc4\x85 su auksiniu efesu. \xc5\xa0almas sidabrinis, papuo\xc5\xa1tas dviem raudonomis (pirma ir tre\xc4\x8dia) ir dviem sidabrin\xc4\x97mis (antra ir ketvirta) stilizuotomis stru\xc4\x8dio plunksnomis. Riterio plaukai ir \xc5\xabsai juodi, veidas ir de\xc5\xa1inioji ranka nat\xc5\xabralios k\xc5\xabno spalvos.\n_START_SECTION_\nIstorija\n_START_PARAGRAPH_\n1792\xc2\xa0m. bir\xc5\xbeelio 12 d. Stanislovas Augustas \xc5\xa0akynai suteik\xc4\x97 laisvojo miesto teises ir herb\xc4\x85._NEWLINE_1999\xc2\xa0m. gegu\xc5\xbe\xc4\x97s 3 d. herb\xc4\x85 Lietuvos Respublikos Prezidentas patvirtino dekretu Nr. 422. Herbo etalono autorius\xc2\xa0\xe2\x80\x93 dailininkas Rolandas Rimk\xc5\xabnas.'